**Pictorița**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna își pune șevaletul

Orânduindu-l strict în față

Și cu încetul, cu încetul

Pe pânză plăsmuiește viață.

Pune culorile să sune

Cu bronzul purpuriu în rază

Și aurul ca o minune

Să strălucească în amiază.

Verdele pinilor mai tare

Subliniază în lumină

Cu pensule, în depărtare,

Salbe de păsări mai îngână.

Apoi sătulă de precizii

Culorile le ia în palmă

Și-mproașcă modestia pânzei

Cu-ngrămădirile de valmă.

Amestecă culori cu alte

De piere sensul de nuanță

Că nu-nțeleg care, încalte,

Are mai multă importanță.

Vederea nu poate a prinde

O hotărâre de a strânge

Când o culoare se aprinde,

Iar alta picură cu sânge.

E-nvălmășeală fără capăt,

Erorilor o libertate

Ce n-are cum să mai încapă

În noțiunea „ nu se poate”.

Furtuna pensulei ce poartă

O mână după sine-n fugă

Amestecă soartă pe soartă

Cu o mișcare centrifugă.

Iar pictorița ca eternă

Parcă nu vrea a fi vestită

Și nu că-i proastă ca modernă

Nici clasică înțepenită,

Ci-i zboară petele nu pete

Și liniile ce nu-s linii,

Iar ochii noștri pe-ndelete

Privesc nedându-se-n opinii.

Doar înghițim în sec că n-avem

Puteri posibile să facă

Pentru reclamele concave

Pictura-n săli ca să ne treacă.

Ca-n orice timp din vremi stinghere

Să spui cu voce luminoasă:

„ Ce-s fericit c-așa avere

O am păstrată-n a mea casă!”

Victor Bragagiu